E Vakadinadinataki ena Parofisai me Baleti Jisu ni o Koya ga na Mesaia?
Kena isau vakaivolatabu
Io. Ni tiko e vuravura o Jisu a vakayacora e levu na parofisai me baleta na “Mesaia na iLiuliu,” o koya ena “iVakabula kei vuravura.” (Taniela 9:25; 1 Joni 4:14) Na gauna mada ga e mate oti kina e vakayacora tiko ga na parofisai me baleta na Mesaia.—Same 110:1; Cakacaka 2:34-36.
Cava na ibalebale ni “Mesaia”?
Na vosa vakaIperiu Ma·shiʹach (Mesaia) e tautauvata kei na vosa vaKirisi Khri·stos (Karisito), e kena ibalebale, “Lumuti.” Koya gona o “Jisu Karisito” e kena ibalebale, “Jisu na Lumuti,” se “Jisu na Mesaia.”
Ena gauna vakaivolatabu ni dua e lesi ena itavi lavotaki ena sova e uluna na waiwai. (Vunau ni Soro 8:12; 1 Samuela 16:13) Na Kalou a lesi Jisu me Mesaia, na itutu e soli vakalevu kina vua na lewa. (Cakacaka 2:36) Ia e sega ni lumuti Jisu ena waiwai, e lumuti koya ga ena yalotabu.—Maciu 3:16.
Rawa ni vica vata e vakayacori vei ira na parofisai me baleta na Mesaia?
Sega. Me vaka ga na kena kilai e dua na tamata ena ivakatakilakila ni qaqalo ni ligana, na vakayacori ni parofisai e dusia ga e dua na Mesaia se Karisito. Ia e kaya na iVolatabu nira na “basika mai na Karisito lasu kei na parofita lasu mera vakaraitaka eso na ivakatakilakila lelevu kei na ka veivakurabuitaki mera veivakacalai kina, ke rawa, o ira mada ga na digitaki.”—Maciu 24:24.
E rawa ni basika na Mesaia ena gauna se bera mai?
Sega. E parofisaitaka na iVolatabu ni na basika na Mesaia mai na yatukawa i Tui Tevita. (Same 89:3, 4) Ia sa yali na nodra ivolatukutuku ni kawa na Jiu, wili tiko kina na kawa i Tevita. E kena irairai ni vakarusai ena 70 G.V. na gauna era ravuti Jerusalemi kina na kai Roma. * Tekivu ena gauna qori, sega ni dua e rawa ni vakadinadinataka ni cavutu mai na vuvale vakatui i Tevita. Ia e qai kune na ivolatukutuku ni yatukawa qori ena gauna i Jisu, era guce kina na kena meca mera vakalasuya ni kawa i Tevita o Jisu.—Maciu 22:41-46.
E vica na parofisai me baleta na Mesaia e tiko ena iVolatabu?
E sega ni vakadeitaki rawa na kena iwiliwili. Kena ivakaraitaki, e rawa ni veisau na iwalewale e wiliki kina na levu ni parofisai e vakamatatataki koya tiko na Mesaia. E levu na parofisai me baleta na Mesaia e cavuti ena Aisea 53:2-7. De dua eso era na okata na veitikina kece qori me dua ga na parofisai, eso tale era na rairai nanuma ni vica vata na parofisai e vakamacalataki tiko kina.
Eso na parofisai me baleta na Mesaia e vakayacora o Jisu
^ para. 5 E kaya na ivola na McClintock and Strong’s Cyclopedia: “Sega ni vakataratutu ni a se tu vinaka tu na nodra ivolanikawabula na vuvale kei na yavusa Jiu ni bera na kena rusa o Jerusalemi, e qai kawaboko ga ena veivakarusai oya.”
^ para. 40 Na yaca vakaIperiu Imanueli e kena ibalebale, “Tiko kei Keda na Kalou,” qori e vakamacalataki Jisu sara ga na nona itavi vakaMesaia. Na nona bula e vuravura kei na nona cakacaka e vakadinadinataka ni tiko kei ira nona tamata na Kalou.—Luke 2:27-32; 7:12-16.
^ para. 52 Na vosa “Nasareci” e vakadewataki mai na vosa vakaIperiu neʹtser, e kena ibalebale, “kadre.”
^ para. 58 Raica na ulutaga, “E Tukuna na Parofisai i Taniela na Gauna ena Tadu Mai Kina na Mesaia,” me baleta na ivakamacala ni tuvai ni gauna ena iVolatabu e dusia na 29 G.V., na gauna a basika kina na Mesaia.
^ para. 127 Na parofisai qo e tiko ena ivola i Sakaraia, ia e kaya na dauvolai iVolatabu o Maciu ni “cavuta na parofita o Jeremaia.” (Maciu 27:9) Ena so na gauna e dau biu toka ena iwasewase i liu ni iVolatabu na vola i Jeremaia e vakatokai “na Parofita.” (Luke 24:44) De dua ni cavuti “Jeremaia” o Maciu, e dusia na iwasewase taucoko ni ivola, okati kina na ivola i Sakaraia.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn